Centrinės Savos regionas
Centrinės Savos regionas (slovėn. Zasavska statistična regija) – Slovėnijos statistinis regionas, esantis šalies centrinėje dalyje, į šiaurę nuo Savos upės. Pagal plotą yra mažiausias iš dvylikos Slovėnijos regionų. Antras mažiausių pagal gyventojų skaičių. Didžiausias miestas – Trbovlės. Pagrindinės pramonės šakos: kasyba bei karjerų eksploatavimas. Regione trūksta darbo vietų, didelis nedarbas.